România - Columbia, meci amical, este programat, marţi, 26 martie, de la ora 21:30, pe Estadio Metropolitano din Madrid, şi va fi transmis în direct de Antena 1.
România, una dintre participantele la Euro 2024, dispută cea mai importantă partidă de pregătire în vederea turneului final al CE contra Columbiei, aflată în plină campanie de calificare pentru CM 2026, dar şi în proces de pregătire pentru Copa America 2024.
România s-a calificat la Euro 2024 după ce a câştigat Grupa I, fără înfrângere (şase victorii şi patru rezultate de egalitate) şi cu doar cinci goluri primite, reuşind să se claseze peste Elveţia: 2-2 (d) şi 1-0 (a), Israel: 1-1 (a) şi 2-1 (d), Belarus: 2-1 (a) şi 0-0 (d), Kosovo: 0-0 (d) şi 2-0 (a) şi Andorra: 2-0 (d) şi 4-0 (a).
În cel mai recent meci disputat, de asemenea unul de pregătire, România a remizat, vineri, 23 martie, pe teren propriu, cu Irlanda de Nord, scor 1-1 pe Arena Naţională (Man 23 / Teid 7).
"Am vrut să vedem anumiţi jucători, să-i revedem pe alţii care nu au jucat de ceva timp. Am făcut un prim 11 pentru a testa, pentru a căuta soluţii şi a primi răspunsuri, dar în același timp raportat şi la următorul test, cu Columbia, unde veţi vedea destul de multe schimbări", a declarat selecţionerul "tricolorilor", Edi Iordănescu.
România va mai disputa alte două partide amicale înainte de Euro 2024, cu Bulgaria (4 iunie) şi cu Liechenstein (8 iunie), ambele acasă, pe Stadionul Steaua din Bucureşti.
Atenţie, România nu are niciun eşec în ultimele 12 partide disputate, oficiale şi amicale, în care a înregistrat şapte succese şi cinci remize (a pierdut ultima dată pe 17 noiembrie 2022, 1-2 cu Slovenia într-un meci de pregătire disputat la Cluj-Napoca).
Columbia este pe locul 3 în preliminariile sudamericane pentru Cupa Mondială din 2036, cu trei victorii şi trei rezultate de egalitate (primele şase clasate se califică direct), iar în ultimul meci oficial s-a impus pe terenul celor din Paraguay cu 1-0 (pe 22 noiembrie 2023).
De atunci, selecţionată condusă de Nestor Lorenzo a mai disputat trei partide amicale, 1-0 cu Venezuela (11 decembrie 2023, la Fort Lauderdale, Florida, în SUA), 3-2 cu Mexic (17 decembrie 2023, California, la Los Angeles, SUA) şi 1-0 cu Spania (22 martie 2024, pe Stadionul Olimpic din Londra).
De menţionat că naţionala din America de Sud nu are nici un eşec în ultimele 20 partide disputate, oficiale şi amicale, având 15 succese şi cinci remize (a fost învinsă ultima dată pe 2 februarie 2022, 0-1 în deplasare cu Argentina)!
Columbia va mai juca un meci amical în deplasare la Landover (Maryland), cu SUA, pe 9 iulie 2024, după care va participa la Copa America 2024 (20 iunie - 14 iulie), unde a fost repartizată într-o grupă cu Brazilia, Paraguay şi Costa Rica.
Până acum, cele două echipe naţionale s-au întâlnit de patru ori: de două ori oficial, la CM 1994 din SUA, România - Columbia 1-0 (Răducioiu 15, 89, Hagi 34 / Valencia 43), şi la CM 1998 din Franţa, România - Columbia 1-0 (Ad. Ilie 45), şi de două ori în amicale, la Bogota în 1980, România - Columbia 0-0, şi la Chicago, în 2006, România - Columbia 0-0.
Superbet oferă cota 1,95 pentru pronosticul GG: ambele echipe să marcheze în meciul România - Columbia.
România - Columbia | GG | ||
---|---|---|---|
Cotă | 1,95 |
* cotă valabilă la ora publicării acestui articol